Foto: Hina

OSMU uzastopnu pobjedu ove sezone ostvarila je Rijeka i to u derbiju 4. kola HNL-a kod Splita, koji je do večeras nanizao devet utakmica bez poraza.

Znalo se dakle da će u susretu klubova koji su izborili play-off Europa Lige, jedna od te dvije serije biti prekinuta, ali od početka se vidjelo da to neće biti slučaj s Rijekinom, koja je dominirala na Parku mladeži.

Krenulo je ranim vodstvom gostiju, za koje je Leovac zabio odmah na početku, kao što je i nedjeljna utakmica ovog kola koja se igrala ranije, također imala golgeterski početak.

Lijevi bočni gostiju nakon par desetaka seklundi igre sam je dočekao ubačaj iskosa zabio u donji lijevi kut. Vukovićevog gola. Splitov vratar do kraja susreta primit će još dva gola, ali je i s dvije sjajne obrane, najzaslužniji što njegov klub nije doživio teški debakl.

Nakon toga prijetit će mu Lešković, Jajalo, a prvu veliku obranu Vuković će upisati u 25. minuti - Kramarić je dodao Krstanoviću pored nonšalantne obrane domaćih, ali ovaj ne uspijeva pucati. Lopta dolazi do Kvržića, koji dobro prizemno puca s desetak metara, ali Vuković odlično skida udarac.

Uigrana kombinacija Rijeke iz prekida, u 45. minuti donosi još veću prijetnju golu domaćih - Brezovec nabacuje iz slobodnog udarca, Samardžić puca glavom s desetak metara, ali Vuković opet spašava svoj gol.

Dodamo li ovome da je Split u prvom dijelu stvorio tek jednu polupriliku - Rogov udarac s 20-ak metara, naravno da trener Matić nije mogao biti zadovoljan igrom njegove momčadi, pa odmor koristi za dvostruku zamjenu - Cikalleshi i Bagarić ušli su umjesto Dujmovića i Bellea.

Ali, u 55. minuti, Krstanović proigrava Kramarića na rubu peterca, koji pored uspavane obrane domaćih zabija za povećanje vodstva.

Tekst se nastavlja ispod oglasa

Deset minuta kasnije, Bilić propušta vratiti Split u utakmicu; Vojnović odmah po ulasku odličnim proigravanjem gura Bilića samog pred Vargića. Iskusni napadač pokušao je zaobići golmana, što mu ne uspijeva.

Konačno u 73. minuti druga Krstanovićeva asistencija za drugi Kramarićev gol na utakmici - Popularni Krle na 25 metara od gola uzeo je loptu Glumcu, dodao Kramariću, koji lobom savladava istrčalog Vukovića.

Sastavi:

SPLIT

Vuković; Radotić, Galović, Glumac, Rugašević - Vidović, Dujmović - Rog, Belle, Glavina - Bilić

RIJEKA

Vargić; Tomečak, Samardžić, Lešković, Leovac - Jugović, Jajalo - Kvržić, Brezovac, Kramarić - Krstanović